EPCOแรงเก็งบิ๊กล็อตยังคุยไม่จบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — โรงพิมพ์ตะวันออกยัน ผู้ถือหุ้นใหญ่ยังคุยเรื่องขายหุ้นไม่จบ นักลงทุนดักซื้อดันราคาพุ่งแรง
นายยุทธ ชินสุภัคกุล ประธานกรรมการและประธานกรรมการ บริหาร บริษัท โรงพิมพ์ตะวันออก (EPCO) เปิดเผยว่า ขณะนี้กลุ่มผู้ถือหุ้นใหญ่กำลังเจรจาหาพันธมิตรร่วมทุนรายใหม่มากกว่า 1 ราย แต่ยังไม่มีข้อสรุปที่ชัดเจน 
สำหรับกลุ่มผู้ถือหุ้นใหญ่ที่จะขายหุ้นออกไปครั้งนี้อาจจะเป็นกองทุนต่างประเทศที่ถือหุ้นมากกว่า 10% และผู้ถือหุ้นรายอื่นด้วย เพราะอาจจะมองถึงความมั่นใจในการลงทุนในประเทศน้อยลง
ก่อนหน้านี้มีกระแสข่าวว่า 2 ผู้ถือหุ้นใหญ่ของ EPCO คือ บริษัท เอส.แพ็ค แอนด์ พริ้นท์ และ Somers (U.K.) Limited กำลังเจรจาขายหุ้นทั้งหมดประมาณ 40% ในราคา 1.952 บาท และผู้ซื้อหุ้นรายใหม่ถือหุ้นเข้าเกณฑ์ต้องเปิดรับซื้อหุ้นจากนักลงทุนทั่วไปด้วย (เทนเดอร์ออฟเฟอร์)
ทั้งนี้ ส่งผลให้ราคาหุ้น EPCO ที่ซื้อขายในตลาดขยับขึ้น และวันที่ 3 มิ.ย. ปิดที่ 1.89 บาท บวก 0.10 บาท หรือ 5.59% มูลค่าการซื้อขายหนาตา 17 ล้านบาท
นายยุทธ กล่าวถึงการดำเนินธุรกิจในปี 2553 ว่า บริษัทตั้งเป้าหมายกำไรเติบโต 1520% จากปี 2552 เนื่องจากความต้องการสิ่งพิมพ์เพิ่มขึ้น ตามการฟื้นตัวของเศรษฐกิจโลก รวมถึงมีการพิมพ์แบบเรียนใหม่และจะมีการจัดมหกรรมหนังสือมากขึ้น รวมถึงคาดว่าจะมีการเลือกตั้งใหม่ที่จะทำให้สิ่งพิมพ์เติบโตเกินเป้าหมาย